Kinkaku

Kinkaku (japanski: 金閣寺, Hram zlatnog paviljona) ili Zlatni paviljon je jedna od najglasovitijih zgrada u Kyotu, Japan. Sagrađen na rubu ribnjaka okruženog grmljem i drvećem. Sagradio ga je šogun Ashikaga Yashimitsu 1397. godine kao središte bajoslovnog vrta priključenog njegovoj palači Kitayama. Nakon Yashimitsuove smrti ta je zgrada postala zen-budistički hram i nazvana je budističkim posmrtnim naslovom svog graditelja Roku-en-ji (鹿苑寺), "Hram rike posvećenog jelena". Paviljon se sastoji od tri kata, koji imaju prozore što se otvaraju ispod širokih streha. Ubog vedre lakoće konstrukcije, prekrasnog ambijenta i neviđene intimnosti Kinkaku je od svih povijesnih građevina Japancima najdraži. Nakon požara 1951. godine, ponovno je sagrađen kao savršena kopija. Izmišljena verzija ovog događaja je središnja tema knjige "Hram zlatnog paviljona" Yukio Mishime iz 1956. godine. Izvori Velike arhitekture svijeta, urednik John Julius Norwich, Marjan tisak, Split, 2005. ISBN 953-214-266-5 Marilyn Stokstad, Art History (Wolume Two), Pearson Prentice Hill, New Jersey, 2005. ISBN 0-13-145529 Poveznice Japanska umjetnost Horyuji Palača Katsura Vanjske veze Kinkaku-ji Arhivirano 2007-09-28 na Wayback Machine-u KINKAKU-JI VIDEO